Bedømmelse af   
Christina Frølund Lektoranmodning

Viby J 4. marts 2019

# Lektoranmodningen er XXX

#Bedømmelsesudvalget bestående af x,y,z har i foråret 2019 vurderet Christina Frølunds [CF] lektoranmodning. Lektoranmodningen er godkendt/ikke godkendt. (min vurdering er: godkendt).

# Begrundelse for afgørelsen

## CFs baggrund

CF har en baggrund som cand.cur. fra Aarhus Universitet og specialuddannelsen i intensiv sygepleje. Før den nuværende ansættelse som underviser ved sygeplejeuddannelsen i Vejle, har hun blandt andet været ansat ved neurokirurgisk sengeafsnit på Odense Universitetshospital og intensivafdelingen på Kolding Sygehus. Som adjunkt ved sygeplejeuddannelsen i Vejle underviser hun i 1, 2, 3 og I 3 inden for områderne sygepleje og mikrobiologi. CF antager, at hun med baggrund i disse erfaringer er godt rustet til at undervise i sygeplejefaget.

## Kriterium A

*At ”adjunkten/ansøgeren selvstændigt kan udvikle, tilrettelægge og gennemføre erhvervs- eller professionsrettet samt udviklingsbaseret undervisning. Undervisningen skal inddrage faglige elementer og refleksioner over disse, samspillet mellem teori og praksis samt indsigt i erhvervets eller professionens udøvelse og udvikling.”*

CF vælger at fokusere på undervisningen i mikrobiologi; men vælger at fokusere på den konkrete undervisning på første semester, hvor hun har været med til at udforme studieplanen og indholdsbeskrivelsen. CF indleder med en kritisk refleksion omkring faget mikrobiologi, hvor læringsmålene for mikrobiologi er vanskelige at anvende som styringsredskab for undervisningen, fordi faget ikke er ”ekspliciteret i bekendtgørelsen udover som et fag” (s. 8). CF savner mål for viden, færdigheder og kompetencer. Når CF vælger at fokusere på et område, der opleves som relativt ubeskrevet, giver lektoranmodningen indtryk af en underviser, der tilrettelægger og gennemfører en professionsretteet undervisning med afsæt i egne erfaringer og kundskaber.

Hun fokuserer derefter på implementering af undervisningen i et relativt kort forløb på tre lektioner, der foregår i simulationslokalet CareLab. I forløbet skulle de studerende anvende teorien om smittekæden og mikroorganismer til at begrunde deres sygebehandlinger, og opøve evner til at handle i komplekse situationer. Didaktisk tager CF afsæt i Hiim og Hippes didaktiske relationsmodel. Hilbert / Meyer inddrages, fordi CF mener, at underviseren har en særlig betydning i forhold til de studerendes læring (s. 10).

Lektoranmodningen fortsætter med den didaktiske relationsmodel som disposition. CF sondrer med inspiration fra Ulriksen mellem de implicitte og empiriske studerende. De implicitte studerende defineres som underviserens forestilling om de studerende; men indser, at ”… i virkeligheden møder jeg de empiriske studerende, som er studerende med forskellige forventninger, læringsforudsætninger og strategier” (s. 11). De studerende kommer både fra gymnasieskolen og andre kan have erfaringer fra jobs i primærsektoren. Men hvilke didaktiske strategier kan underviseren med fordel anvende i forhold til klasserne? Anmodningen kunne med fordel styrkes ved en dybere refleksion over denne væsentlige problemstilling.

CF beskriver, hvordan hun går rundt blandt de arbejdende grupper og ”forstyrrer med spørgsmål”. Her får man indtryk af en dygtig og engageret underviser, der varetager den praksisnære undervisning i mundhygiejne. CF oplever, at de studerende mangler viden og erfaring i mødet med patienter. Hun forventer på den ene side, at de studerende er motiverede for at lære. På den anden side er nogle studerende umotiverede. De studerende fokuserer mere på at blive færdige, end på at gentage øvelser og at opøve færdigheder. Hun prøver at etablere et klasserum, hvor de studerende opbygger assimilativ viden. Hun antager, at det er naturligt, at ikke alle følges ad i undervisningen. Her kunne man ønske refleksioner over undervisderens muligheder for at implementere didaktiske tiltag i forhold til målgruppens læringsstrategier.

Formålet med undervisningen bygger på Bologna-processens viden, kompetencer og færdigheder. Efter hver undervisningsgang foretages en uformel evaluering, når CF spørger, hvad de studerende tager med hjem. Den uformelle evaluering suppleres med institutionens centralt styrede evaluering. Desværre fortæller anmodningen ikke noget om de studerendes oplevelse af udbyttet af undervisningen, hvilket var oplagt.

Alt i alt giver anmodningen indtryk af en dygtig og engageret underviser, der er i stand til selvstændigt at udvikle sin undervisning, og som er i stand til at formidle den faglige praksis til en målgruppe, der ikke altid har kendskab til at arbejde med patienter. Kriterium A er godkendt.

## Kriterium B

*At ”adjunkten/ansøgeren er i stand til selvstændigt og innovativt at arbejde med institutionens udviklingsopgaver, herunder både udvikling af erhvervsakademi- eller professionsbacheloruddannelser, efter- og videreuddannelse, erhvervs- eller professionsudvikling i praksis, samt forsknings- og udviklingsaktiviteter.”*

CF beskriver, hvordan hun udvikler et obligatorisk efter-videreuddannelsesforløb på 60 timer for sygeplejerskerne, der bestilles af Vejle kommune. Kurset afvikles efter kl. 14, hvor sygeplejerskerne har arbejdet siden kl. 7 om morgenen. Derfor tilpasser CF med en metodemangfoldighed, hvor Meyers principper for god undervisning sættes i spil. I forbindelse med undervisningen udvikles et website, som de studerende får adgang til. Dette sker i samarebjde med læringsteknologisk afdeling på UCL. Websiden giver de studerende mulighed for at blogge; men de studerende skriver ikke meget her. Undervisningen foregår som co-teaching. Hun reflekterer over muligheder og at undervisere kan være sårbare, hvis de er vant til at undervise alene. Forløbet evalueres til slut, og CF fortæller at den var positiv.

I forbindelse med udviklingsopgaver nævnes et forløb på Kolding Sygehus i forbindelse med udvikling af respiratorpakken. I 2014 gennemføres et forløb, der skal afdække de pårørendes behov i forbindelse med patienters grad af vågenhed. Projektet fortsætter i forbindelse med den nuværende ansættelse, og bliver dermed et relevant input i forbindelse med lektoranmodningen. Projektet beskrives; men fremstillingen ville vinde, hvis de anvendte metoder var skitseret.

CF fungerer som pædagogisk uddannelseskoordinator for de første tre semestre. Således demonstreres at hun selvstændigt og innovativt arbejder med institutionens udviklingsopgaver. Kriterium C kan således godkendes.

## Kriterium C

*At ”adjunkten/ansøgeren er i stand til at inddrage relevant international forskning og/eller internationale udviklingstendenser inden for erhvervet eller professionen i arbejdet.”*

Generelt viser lektoranmodningen et godt kendskab til relevant international forskning. CF formår at give resultater af forskning videre i den daglige undervisning. Hun er involveret i projekter og netværker. Hun har dermed demonstreret inddragelse af international forskning og internationale udviklingstendenser inden for erhvervet og professionen.

## Sammenfatning

CFs lektoranmodning er godkendt, og det er udvalgets anbefaling, at hun overgår til en ansættelse som lektor.

# Klagevejledning

Eventuelle klager over denne afgørelse kan indbringes for Styrelsen for Videregående uddannelser jævnfør:

”§ 16. Klager over afgørelser truffet i henhold til denne bekendtgørelse kan indbringes for Styrelsen for Videregående Uddannelser, når klagen vedrører retlige spørgsmål.

Stk. 2. Fristen for indgivelse af klage er to uger fra den dag, afgørelsen er meddelt adjunkten eller ansøgeren.”

På vegne af bedømmelsesudvalget,

UNDERSKRIFT

Per Thykjær Jensen,

formand